b'\n_START_ARTICLE_\nHude (adelssl\xc3\xa6gt)\n_START_SECTION_\nV\xc3\xa5ben\n_START_PARAGRAPH_\nI Mecklenburg: Skjoldet med tv\xc3\xa6rbj\xc3\xa6lker; p\xc3\xa5 hjelmen tre trekanter med hanefjer, den midterste vinkelret, de andre to vandretstillede. Senere var skjoldet tv\xc3\xa6rstribet af s\xc3\xb8lv p\xc3\xa5 gr\xc3\xb8n baggrund, og p\xc3\xa5 hjelmen to vesselhorn. _NEWLINE_Theodor Hauch-Fausb\xc3\xb8ll skriver: Skjoldet delt ved en sort tv\xc3\xa6rbj\xc3\xa6lke af s\xc3\xb8lv og guld. Hjelmtegn to af guld og sort delte vesselhorn.\n_START_SECTION_\nHistorie\n_START_PARAGRAPH_\nSl\xc3\xa6gten von der Hude var agnatisk besl\xc3\xa6gtet med adelssl\xc3\xa6gten von Bremen, som frembragte betydelige personligheder i \xc3\x86rkebisped\xc3\xb8mmet Bremen._NEWLINE_Med ridderen L\xc3\xbcder de Hude  dukker det \xc3\xa6ldst kendte medlem af sl\xc3\xa6gten frem i \xc3\xa5rene 1181 til 1191. Han havde antaget navnet Hude efter stamgodset Ritterhude. Borgen Huda tjente 1309, if\xc3\xb8lge Bremer Urkundenbuch, til bevogtning af vadestedet over floden Hamme, der var den eneste h\xc3\xa6rvej fra Hamborg til Bremen. 1380 lovede ridderne og v\xc3\xa6bnerne von der Hude, at "unze Slot" ("vores slot") skulle v\xc3\xa6re et \xc3\xa5bent hus, hvorved en sl\xc3\xb8jfning af borgen blev undg\xc3\xa5et. Men i 1757 blev borgen \xc3\xb8delagt i Syv\xc3\xa5rskrigen, og i 1774 d\xc3\xb8de Friedrich August von der Hude, som var det sidste familiemedlem p\xc3\xa5 slottet Ritterhude. Godset blev derp\xc3\xa5 overtaget af Georg von Gr\xc3\xb6ning, senere borgmester i Bremen._NEWLINE_En gren af sl\xc3\xa6gten von der Hude producerede flere r\xc3\xa5dsherrer og med Detward von der Hude (d\xc3\xb8d 1430) tillige en borgmester i Bremen. Senere bredte sl\xc3\xa6gten sig ogs\xc3\xa5 til L\xc3\xbcbeck. Bernhard Heinrich von der Hude var hovedpr\xc3\xa6st ved Mariekirke, og hans s\xc3\xb8nner Heinrich von der Hude (1798\xe2\x80\x931853) og Hermann von der Hude (1811\xe2\x80\x931858) blev senatorer i hansestaden. _NEWLINE_Ridderen Martin von der Hude n\xc3\xa6vnes 1326 som sl\xc3\xa6gtens f\xc3\xb8rste i Mecklenburg. Br\xc3\xb8drene Heinrich og Arnold von der Hude samt deres f\xc3\xa6tter Johann von der Hude solgte deres mecklenburgske godser Kulitz og Nedum til klosteret Eldena. 1363 n\xc3\xa6vnes som det sidste medlem af sl\xc3\xa6gten i Mecklenburg Heinrich von der Hude.\n_START_SECTION_\nI Danmark\n_START_PARAGRAPH_\nSl\xc3\xa6gten von der Hude kom til Danmark via Norge i 1730\'erne med skr\xc3\xa6ddermester p\xc3\xa5 Det Kongelige Opfostringshus Seband von der Hude (d\xc3\xb8bt 6. februar 1711 i Bergen \xe2\x80\x93 21. juni 1759), som indgik sit 1. \xc3\xa6gteskab i K\xc3\xb8benhavn 1737 med Frederica Eleonora Bruun (ca. 1711 \xe2\x80\x93 30. marts 1757) og 2. \xc3\xa6gteskab 24. august 1757 med Sophia Dorthea Wentzelsdatter Peschin (d\xc3\xb8bt 6. oktober 1735 \xe2\x80\x93 november 1807)._NEWLINE_Seband von der Hude var fader til told- og konsumptionsbetjent Jens von der Hude (1743-1813) og hoffourerer J\xc3\xb8rgen Ludvig von der Hude (1749-1800). Jens von der Hude var fader til kgl. toldbetjent Christian Ludvig von der Hude (1776-1846). Denne var fader til fem b\xc3\xb8rn, bl.a. Jens von der Hude (1805-), Poul Frederik von der Hude (1808-) og toldbetjent, senere grundl\xc3\xa6gger af E.W. Hude & S\xc3\xb8n i Svendborg Eiler Vilhelm von der Hude (1811-1870), som var fader til syv b\xc3\xb8rn, bl.a. skibs- og varem\xc3\xa6gler, medejer af E.W. Hude & S\xc3\xb8n, konsul Ludvig Julius Christian von der Hude (1841-1914), skibs- og varem\xc3\xa6gler og konsul for Portugal Carl Georg Edvard von der Hude (1847-1937), Poul Frederik Wilhelm von der Hude (1849-1914) og Christian Emil von der Hude (1853-), som 1882 emigrerede til New York som k\xc3\xb8bmand._NEWLINE_Konsul Ludvig Julius Christian von der Hude var fader til embedsmanden Eiler von der Hude (1875-1937)._NEWLINE_Konsul Carl Georg Edvard von der Hude var fader til s\xc3\xb8officeren Carl Frederik von der Hude (1884-1874), som var fader til ambassad\xc3\xb8ren Preben von der Hude (1913-1991)._NEWLINE_By- og herredsfuldm\xc3\xa6gtig i Ebeltoft, senere prokurator i Roskilde Sophus Waldemar (von der) Hude (1830-1899) var gift med Johanne Laurentine Elisabeth Tulinius (1833-1899) og fader til historikeren Anna Sophie von der Hude (1858-1934, gift med Kristian Erslev), filologen Christian Karl Tulinius von der Hude (1860-1936) og fotografen Kristian Ludvig von der Hude (1864-1929). Karl Hude var fader til viceeforen Elisabeth Fredrika von der Hude (1894-1976) og til forsikringsdirekt\xc3\xb8r Erik von der Hude (1900-1956).'